
DISSERTATIO  MEDICA 


INAUGURALIS 


DE 

HAEMORRHAGIA  UTERINA. 


Luca  Kelly,  Auctore. 


Hic  enim  breve  spatium  est,  intra  quod,  si  quid  auxilium  non  pro- 
fuit, aeger  extinguitur.  Celsus,  Lib.  iii.  Cap.  i. 


PItOCEMIUM. 

Quoniam  hujus  Academiae  celeberrimae  leges 
quemque  summos  in  medicina  honores  aggredien- 
tem, Dissertationem  Inauguralem  perscribere  vo- 
lunt, ut  huic  regulae  paream,  Haemorrhagiam 
Uteiinam  de  qua  agatur,  eam  praecipue,  quae  an- 
te, inter,  vel  post  pariendum  accidit,  selegi. 

Arti  obstetricae  incumbenti,  nihil,  quam  Hae- 
morrhagia Uterina,  periculosius  natura  sua  vel 

magis  metuendum  vix  unquam  occurrit ; neque 
quod  curationem  promptiorem,  melius  cogitatam 
aut  validiorem,  postulat.  Sanguinis  profluvium 
ex  utero  vel  in  mensibus  gravitudinis  maturiori- 
bus, vel  temporis  puncto  posteriore,  vel  proxime 
ante  partum,  vel  inter  vel  post,  accidere  potest. 

Haemorrhagia  una  cum  abortu  concurrens  vix 
ita  periculosa  haberi  debet,  ac  si  tempore  seriore 
adveniat.  In  memoria  tenendum  est,  quod  in 
mensibus  gravitudinis  posterioribus  tubus  vaso- 
rum sanguinem  vehentium  eo  usque  adauctus 
fuit,  ut  causae  eaedem,  quae  inter  abortum  accide- 
rint, profluvium  sanguinis  multo  magis  timen- 
dum in  hoc  stadio,  occurrentes  efficere  possint ; et 
quamvis  curationem  ei,  quae  in  abortu  usurpanda 
laudatur,  prorsus  similem  esse  oportet,  nihilomi- 
nus saepe  nostrum  est,  rationem  medendi  validio- 
rem ad  id  compescendum,  usurpare. 

Vocabula  Accidentalis  et  Inevitabilis,  ut  spe- 
cies Haemorrhagiae  Uterinae  duo  inter  se  invicem 
discernantur,  adhiberi  solent. 

Primo.  Accidentalis  a casu  quolibet,  qui  pla- 
centam a nexu  suo  cum  utero,  cui  fere  ad  ali- 
quam fundi  vel  lateris  partem  adhaeret,  partim 
sejungit,  originem  suam  ducit. 

Secundo.  Haemorrhagia  Uterina,  siquando  a 
placenta  super  os  cervicemque  uteri  impacta  ori- 
tur, inevitabilis  haberi  aueat. 

\ 


Causae  Haemorrhagiae  Accidentalis  plerum- 
que sunt,  mentis  pathemata,  nisus  in  magnis  one- 
ribus tollendis  vehementes,  saltus  et  saltatio,  tus- 
sis, nixus  in  alvo  dejicienda,  constipatio,  &c.  Sae- 
pe ab  ictu  vel  lapsu  pedum  solo  inducta  fuit. 

Copia  sanguinis  profusi  gradusque  periculi  ab 
area  superficiei  placentae  ab  utero  separatae,  item- 
que  a vi  et  impetu  humorum  circumeuntium  mas- 
sae universae,  et  a doloris  saevitate,  magnopere  pen- 
dent ; cum  ea  exempla  in  quibus  uterus  parum 
vel  non  omnino  contrahitur,  semper  maximum 
periculum  secum  afferant. 

'Nonnunquam  placenta,  quoque  sui  circuitus 
puncto,  adhaerere  potest,  attamen  in  centro  adeo 
laxata  fuerit,  ut  tantum  sanguinis  in  spatium  ita 
effectum  infundatur,  quamtum  gravidae  vitam  in 
extremo  discrimine  sistat,  etsi  nullus  omnino  per 
vaginam  effluxerit. 

Causa  Haemorrhagiae  Inevitabilis  placentae  ab 

origine  super  cervicem  uteri  impactio  existit,  adeo 
ut  profluvium,  quod  profecto  expectari  potest, 
quovis  tempore  post  mensem  gestationis  quin- 
tam, ubi  cervicis  uteri  expansio  vasa  lacerat, 
quae  lianc  inter  et  massam  placentae  intercedunt, 
accedat.  Haemorrhagia  hinc  accidens  mulierem 
summo  periculo  objicit,  cum  enim  dolores  os  ute- 
ri dilatantes  supervenerint,  plura  vasa  praeterea 
lacerantur,  profluviumque  revertitur. 

Curatio  Haemorrhagice  Uterinas  casu  ac- 
cidenti.— Quaecunque  causa  fuerit  unde  haemor- 
rhagia oriatur,  semper  uti  indicium  periculosum, 
quodque  auxilium  promptissimum  et  efficacissi- 
mum  postulat,  spectari  debet. 

iEgram  in  culcita  duriore  supinam  reponere, 
pelvimque,  aliqua  re  pulvinari  plumeo  minus  ces- 
sura, humeris  altius  sustentare  oportet. 

Pulvinar  villis  refertum,  et  corio  molliori  ob- 
tectum, ad  hoc  laudarem.  Ostia  conclavis  et  fe- 
nestrae aperiri  debent,  rivusque  aeris  liber  permit- 
ti. Nullum  tegmen,  nisi  quod  corpori  detecto 
prohibeat,  utendum ; ignis  in  cubiculo  minime 
permittendus  ; omnesque,  praeter  obstetricam  et 
nutricem  licto  aegrae  assidentem,  excludi  debent. 

Quam  minimum  nutrimenti,  ejusque  nec  calidi 
nec  conditi,  adhibere,  oportet ; denique  quicquid 
impetui  sanguinis  circumacti  occurrat,  sedulo  usi- 
tare decet.  Pubi,  abdomini,  lumbisque,  panni  ex 
aceto  cum  aqua,  vel  ex  bac  ipsa  frigida  succidi, 
subinde  admovendi  sunt;  vel  glacies  in  vesica 
contenta  super  eas  partes  bquescere  sinatur.  His 
remediis  adjiciantur,  sal  sive  acetum  et  aqua  fri- 
gida in  rectum  infusa,  frustumque  glaciei,  si- 
quando haec  in  promptu  sit,  in  vaginam  imponi 
queat.  Si  ad  haec  auxilia  exhibenda  quam  arcte 
attenditur,  haemorrhagia  saepius  decedet  omnino, 
vel  saltem  adeo  minuetur,  et  aegrotantem  a peri- 
culo urgente  incolumem  praestet.  At  profecto 
obstetricis  erit  aegram  sibi  commissam  omni  cura 
animique  attentione  custodire.  Si  haec  et  hujus- 
modi nihil  profuerint,  adhuc  restat,  ut  ad  reme- 
dia fortiora  confugiamus  ; magnique  interest, 
quod,  minime  raro,  uterus  ad  sese  cito  deplen- 
dum proclivitatem  habeat,  quae  porro  relaxatione 
cervicis  uteri  sanguinis  fluxu  effecta  adjuvatur. 

Rationes  vitam  aegrotae  servandae  duae  nobis 
offeruntur ; altera  partum,  foetu  in  utero  conver- 
tendo, pedibus  prehensis  educere  ; altera  tantum- 
modo membranas  dirumpere,  super  ea  intus  con- 

tenta  contractus  ; eousque  profluvium  imminuet, 
ut  aegra,  donec  contractiones  uteri  naturales  foe- 
tum ejiciant,  commorari  possit.  Prior  ratio  iis 
exemplis  miserandis,  quibus  uteri  contractio  pror- 
sus deest,  vel  ubi  dolores  valde  debiles  sunt  et 
effectu  carent,  cum  conditione  cervicis  uteri  re- 
laxata, melius  accommodata  est ; posterior  iis,  qui- 
bus dolores  puerperii  adsunt,  et  eventum  felicem 
habere  sperentur,  magis  idonea  videtur. 

Curatio  Haemorrhagice  Uterinae  Inevitabi- 
lis. — Siquando  haec  species  accedit,  viribus  natu- 
rae confidere  minime  licet,  quia  uteri  conamina 
ad  foetum  expellendum  periculum  aegrotantis  tan- 
tummodo augent;  ideoque  manus  medentis,  vel 
per  placentae  substantiam  vel  praeter  ejus  margi- 
nem intrudi,  foetusque  in  utero  converti  debet. 
Si  sanguinis  profluvium  tantum  fuerit,  ut  vires 
corporis  universi  comminuat,  tale  remedium  mi- 
nime deferre  fas  est,  una  enim  sanguinis  eruptio 
miserias  aegrae  ad  finem  lethalem  perducat ; et  si- 
quando ad  mulierem  incolumem  praestandam  sta- 
tim  hoc  auxilium  affere,  etiamsi  os  uteri  non 
apertum  sit,  adeo  dilatabile  tamen  erit,  ut  nihil 
impedimenti  manui  in  uterum  inferendae  objiciat. 

Cum  haemorrhagia  intra  menses  gestationis  quin- 
tum et  octavum  accidit,  vix  fere  primo  maxime 
timenda  est,  adeo  ut,  si  os  uteri  neque  dilatatum 
sit  neque  dilatari  queat,  operatio  per  horas  ali- 
quot plerumque  tuto  deferri  potest ; cura  simul 
maxima  habita,  ne  aegrota,  antequam  homunculi 
in  utero  conversio  efficiatur,  sanguinis  jactura, 
exhauriatur. 

Si  post  examinationem  per  vaginam  unaquae- 
que pars  oris  uteri  placenta  obruatur,  neque 
punctum  ullum,  quo  haec  tenuior  sit,  inveniatur, 
digiti  hanc  massam  ipsam  perforare  debent,  ma- 
nuque obstetricis  introducta,  pedes  homunculi 
per  aperturam  deducendi  sunt,  partusque  quam- 
primum extrahendus.  Nonnunquam  os  uteri  pla- 
centa partim  solummodo  obducitur,  ita  silicet,  ut 
manus  medici  praeter  marginem  ejus  ad  membra- 
nas facile  immitti  valet,  et  haec  ratio  quotiescun- 
que  usitari  potest  manui  per  placentam  ipsam 
protrusae  anteponenda  est.  Quomodocunque  in 
uterum  iter  effectum  fuerit,  operatio  foetus  con- 
vertendi, omni  cura  et  animi  attentione  adhiberi 
debet. 

De  Haemorrhagia  post  Partum  accidenta. 
— Proxime  post  foetum  expulsum,  sanguinis  pro- 
fluvium ingens,  quod  saepe  vitae  matris  discrimen 
inducit,  adveniat. 

Haemorrhagia  hic  memorata,  minime  ea  san- 
guinis jactura  est,  quae  saepissime  uteri  contrac- 
tionem foetum  ejicientem,  partemque  placentae 
parvam  simul  separantem,  comitatur ; neque  san- 
guinis illius  amissio,  qui  tantum  per  uterum  cir- 
culum peragebat,  quique,  placenta  penitus  sepa- 
rata, organoque  eo  contracto,  e vasis  suis  jam 
magnitudine  adeo  minutis,  ejicitur  ; sed  illae  un- 
dae deinceps  scaturientes,  vel  istud  magis  insidio- 
sum et  non  ideo  minus  periculosum  humoris  vita- 
lis stillicidium,  quod,  si  non  statim  compescitur, 
serius  ocyus  aegram  exhaustam  ad  finem  lethalem 
perducat.  Sequelae  profluvii  proximae  fortasse 
non  multum  formidandae  videantur,  et  plurimum 
ab  impetu  et  velocitate  sanguinis  elabentis,  viri- 
busque constitutionis  aegrotae,  pendebunt  ; atta- 
men si  effusio  usque  progreditur,  in  exemplis 
quibusdam,  post  horae  minutum  unum  vel  alte- 
rum, pulsus  deficit,  vultus  aspectum  ferum  et  ex- 
sanguem suscipit,  cutisque  summa  coipoiisque 
partes  extremae  resolvuntur,  et  sudore  frigido 

frigido  irrorantur.  Misera  laborans  saepe  et  pro- 
funde suspirat,  evomit,  valde  inquies  evadit,  res- 
piratione simul  accelerata,  circum  se  brachia  ef- 
fundit, anhelat,  animamque  spiritu  supremo  ef- 
flat. 

Causas . — Torpor  uteri,  sive  ejus  fibrarum  con- 
tractio abnormis,  fere  seinper,  haemorrhagiae  post 
partum  expulsum  accidentis,  signum  et  causa  ex- 
istit ; nisi  in  iis  exemplis  ubi  placenta  ex  parte 
separatur,  dum  massa  ipsa  adhuc  adhaerens  et  in 
utero  retenta,  ejus  organi  contractionem  perfec- 
tam prohibet.  Torpor  seu  vis  contrahendi  amis- 
so, graduum  diversorum,  reperitur,  aliquando  a- 
deo  magnus  existit,  ut  manus  in  uterum  immissa 
ad  scrobiculum  cordis  usque  pervenire  possit ; dum 
contra  uterus  probe  contractus  tumori  duro  simi- 
lis, neque  pila  communi  baculo  ad  ludum  percus- 
sa major,  in  regione  pubis  sentietur.  Debilitas 
pristina  hanc  uteri  contractionem  inducat.  Saepe 
quoque  a labore  protracto ; ab  uteri  distentione 
nimia,  veluti  cum  in  eo  gemelli  latent ; a consue- 
tudine minime  probanda  uteri  nimis  cito,  contrac- 
tione haud  gradatim  effecta,  deplendi;  ab  utero 
fascia  abdomini  circumdata  non  sustentato  ; atque 
a stimulis  exhibitis,  oritur. 

Mulier  etiam,  quae  nuperius  pepererat,  a situ 
supino  levanda,  uterique  inversione,  &c.  induci 
queat. 

De  Remediis. — Remedia  haemorrhagiam  casu 
accidentem  compescendam  usurpata,  quaeque  jam 
in  hoc  opusculo  recensita  fuere,  haemorrhagiae 
quoque  post  partum  supervenienti,  de  qua  nunc 
agitur,  magna  ex  parte,  admoveri  possunt.  In 
hac  haemorrhagiae  specie  tractanda,  duo  consilia 
praecipue  spectari  merentur.  Primo,  vires  uteri 
contractiles  praestare  integras,  vel  saltem,  si  hoc 
non  possumus,  restituere.  Secundo,  quodcunque 
vim  vel  frequentiam  actionis  cordis  et  arteriarum 
micantium  augeat,  evitare.  Etsi  jactura  pauxilli 
sanguinis  ob  placentam  separatam  et  expulsam 
saepius  accidit,  neque  ullam  medentis  curam  prae- 
cipuam postulat ; attamen  maxime  interest,  re- 
media efficacia,  donec  indicia  formidolosa  accesse- 
rint, minime  deferre  : si  enim  haemorrhagia  pro- 
gredi sinatur,  quamvis  vitam,  sub  initio,  aegrotan- 
tis non  in  discrimine  summo  ponat,  vires  consti- 
tutionis forte  adeo  collabantur,  ut  postea  se  nun- 
quam in  pristinum  robur  restituat,  vel  fundamen- 
tum morbi  vetusti  et  denuo  lethalis  struitur. 

Primum  est,  in  iis  profluvii  tractandis  exem- 
plis quae  a vi  contrahendi  uteri  fibrarum  amissa 
oriuntur,  contractiones  uteri,  si  penitus  desierint, 
resuscitare,  aut,  si  debiles  perstiterint,  vim  earum 
et  actionem  promovere. 

Utrum,  igitur,  placenta  separata  fuerit,  necne, 
curatio  eadem  existit ; consuetudo,  profecto,  quo- 
rundam  obstetricum,  maxime  inconsulta  et  peri- 
culosa est,  qui  manum,  ut  placenta  comprendatur 
et  mox  extrahatur,  manum  in  uterum  statim  im- 
mittere suadent.  Tractatione  adeo  temeraria,  et 
rationi  minime  consentanea,  efficitur,  ut  pericu- 
lum augescat,  ratione  satis  perspicua;  sic  enim, 
ostia  vasorum  plurimorum  aperta  objiciuntur. 

In  exemplis  quibusdam  perpaucis  placenta  re- 
jicitur, et  in  utero  soluta  commorans,  ejus  organi 
contractione  perfectae  obstat : quotiescunque  hoc 
evenit,  eam,  at  non  nisi  in  illam  uterus  se  fortiter 
contraxit,  caute  extrahere  nihil  dubitationis  me- 
dico afferre  debet. 

Uteri  irritatio  interna  manu  immissa  effecta, 
et  pressura  externa  cum  frictione  et  frigore 
admoto,  praecipua  remedia  sunt,  ad  quae,  ut  ac- 
tio uteri  resuscitetur,  mulierque  incolumis  prae- 
stetur, cum  fiducia  confugiendum  sit.  Siquan- 

do  uterus  haud  contractus  repentur,  manus  le- 
niter in  eum  immittenda  est,  et  cum  eo  perve- 
nerit, libere  at  caute  intra  cavum  ejus  movenda. 
Inter  haec  agenda,  nutrix  vel  minister  medici 
frictionem  abdomini,  cui  prius  fascia  lata  circum- 
data fuerat,  ut  gradatim,  aegra  haud  turbata, 
constringatur,  admovere  potest ; vel  dum  manus 
obstetricis  sinistra  in  utero  versatur,  dextra  eum 
externe  prehendat ; quod  saepe  ad  consilium  tam 
optabile  peragendum  multum  conducit : manus  ex 
utero,  antequam  is  se  contrahere  coepit,  nisi  ad 
coagula  ejicienda,  quae  eum  distendendo,  contrac- 
tionibus, donec  expellantur  foras,  prorsus  obve- 
niunt, evellenda  est.  In  exemplis  haemorrhagiae 
minus  periculosis,  frigus  pubi,  perinaeo,  abdomini, 
lumbisque  admotum,  quo  minus  progrediatur  ma- 
lum saepe  obstabit.  Hoc  remedium  per  pannos 
ex  aceto  frigido,  vel  sale  aquaque  succidos,  appo- 
ni valet,  vel  potius  fortasse  aqua  frigida  in  partes 
supra  memoratas  affusa ; vel  optime  glacie  com- 
minuta in  vesica  contenta,  et  super  abdomen  pau- 
latim  liquescere  permissa ; ejusve  frusto  an  vagi- 
nam aut  rectum  imposito. 

Si  contractio  uteri  fibrarum  musculosarum  in- 
aequalis fuerit,  vel  contractionem  clepsydriformem 

efficiens,  ubi  fibras  musculosas  circa  centrum  orga- 
ni spasmo  afficiuntur,  vel  oviformem,  ubi  omnes 
fibra?  circulares  spasmodice  agunt,  dum  contra 
quae  cursum  in  longitudinem  habent  magis  solito 
laxatae  esse  videntur ; haec  haemorrhagia  iis  com- 
pescetur, quae  spasmum  resolvunt,  nisusque  ad 
contrahendum  regulares  et  universales  inducunt. 
Profluvio  ex  hac  causa  oriundo,  opii  portione  sa- 
tis magna  obvenire  oportet.  Tinctura  m.  xl.  vel 
opii  puri  gr.  iii.  ad  hoc  praecipiantur,  et  proxime 
post  actionem  spasmodicam  resolutam,  quod  ex 
dolore  in  dorso  minuto  cognoscatur,  manus  ob- 
stetricis in  uterum,  ut  stricturam  caute  dilatet, 
hoc  organum  coagulis  depleat,  et  ad  contractio- 
nem saniorem  cieat,  intrudenda  est. 

Syncope  haud  raro  profluvio  inducitur,  et 
quamvis,  cum  haemorrhagia  perstante  comparata, 
prodesse  quodammodo  dicatur,  attamen,  veluti 
signum  periculi,  indiciumque  vis  generis  vasculo- 
si insigniter  amissa?,  semper  spectari  debet. 

Tria  sunt  magni  momenti,  quae  ad  haemorrha- 
giam uterinam  compescendam  t conferunt ; uteri, 
scilicet,  ipsius  contractio,  coagula,  quae  ostia  va- 
sorum sanguinem  fundentium  obstruunt,  forma- 
ta, contractioque  vasorum  ipsorum  ; quamvis,  e- 

ilim,  musculorum  mobilitas  desierit,  vis  arteriarum 
contractilis  adhuc  permanet.  Magni  refert,  igi- 
tur, utramlibet  harum  potestatum  impedire ; et 
quoniam  syncope  nunquam  nisi  actione  cordis  et 
arteriarum,  quae  sanguinem  ad  cerebrum  partesve 
extremas  impetu  tanto,  ut  eorum  collapsum  pro- 
hibeat, transmittere  nequeunt,  minuta,  accidere 
potest,  haud  parvi  interest  deliquium  animi  mo- 
dicum, ut  symptomata  non  infaustum  spectare, 
praesertim  cum,  eo  durante,  ostia  vasorum  coagu- 
lis interea  formatis  obsideantur,  et  saepe  profecto 
obsidentur,  ita  ut  profluvium  omnino  sistatur. 
Animi  defectio,  igitur,  quoniam  in  momento  hu- 
morum circumeuntium  minuendo,  ideoque  haemor- 
rhagia sistenda,  adeo  prosit,  nunquam,  ut  saepe 
fit,  largis  vini,  spirituum  distillatorum  ustorum, 
spiritus  vini  Gallici,  aliorum  que  stimulantium  for- 
tiorum, copiis  subinde  exhibitis,  temere  inter- 
rumpi debet.  Neque  tamen  mulier  ob  vires  ex- 
haustas, se  huic  obstare  possumus,  emori  permit- 
tenda ; ideoque  cum  vis  vitae  multum  frangitur  et 
syncope  simul  adest,  doses  talium  stimulorum,  ut 
spiritus  vini  Gallici,  vel  amnio  niae,  parvae  et  iden- 
tidem repetitae,  praecipi  debent.  Rebus  sic  se  ha- 
bentibus, aqua  frigida  faciei  et  pectori  aspersa, 

aliquando  asgram  fere  exanimem,  ad  vitam  ple- 
niorem ciebit.  Ammonia  quoque  regioni  cordis, 
dum  sanguinis  fluxus  ad  partes  extremas  calore 
revocatur,  apponi  queat.  Concedendum  est  igi- 
tur, exhibitionem  stimulantium  et  cardiacorum 
mulieri  plus  minus  sanguinis  ex  utero  profusione 
exhausta,  quaestionem  in  praxi  obstetrica  valde 
difficilem  esse,  et  regula  generalis  instituatur,  ea, 
nisi  in  exemplis  paucis,  et  tanta  copia  exhibita, 
quanta  ad  circuitum  sanguinis  sustinendum  vel 
restituendum  necessaria  fiat,  nunquam  usurpanda 
esse  ; haud  raro  accidit  ut  aegra  aliquamdiu  post 
partum  convalescere  videatur,  et  tamen,  etsi  ute- 
rus sese,  ex  magna  parte,  contraxerit.  Sanguis 
in  cavum  ejus  fundatur,  et  ob  coagula  uteri  exi- 
tum obsidentia,  nulla  haemorrhagia  per  vaginam 
effluat.  Foemina  tali  modo  laborans  de  lassitudi- 
ne, auriumque  tinnitu  conqueretur;  vultus  pal- 
lescit ; nausea  et  vomitus,  cum  inquietudine  sum- 
ma, nonnunquam  superveniunt ; pulsus  arteria- 
rum deficit,  et,  nisi  cito  sublevetur,  post  convul- 
sionem levem,  paroxysmum,  anhelitumve  unum 
aut  alterum,  spiritum  extremum  effundit. 

Talia  symptomata  explorationem  externam  et 
internam  fortissime  suadent,  qua  uterus  iterum 

distentus  et  sanguine  coacto  et  fluido  repletus 
invenietur.  Cum  res  se  ita  habent,  nihil  morae 
permittendum  est ; curatio  enim  dubitans  et  ef- 
fectu carens,  cito  aegram  extra  auxilii  opem  sistat. 
Altera  manus  statim  in  uterum,  ut  coagula  ex- 
trahat, ejusque  contractionem  cieat,  intromitten- 
da est,  dum  pressura  abdomini  admovetur,  ute- 
rusque altera  prehenditur.  Praeterea,  ea  remedia 
ad  haemorrhagiam  compescendam,  quae  jam  antea 
in  hujus  opusculi  parte  priori  recensita  fuerunt, 
statim  et  pertinaciter  usurpari  debent.  Quando 
uterus  non  cito  et  plene  contrahitur,  pauxillum 
sanguinis  effunditur,  qui  coit  in  massam,  proflu- 
viumque sustinet,  donec  manu  introducta  extra- 
hatur, vel  uteri  contractionibus  exinde  ejiciatur  ; 
ejus  expulsio,  porro,  frictione  externe  super  ute- 
rum adhibita,  promovebitur.  Aliquando,  hae- 
morrhagia uterina,  ab  utero  ex  parte  vel  ex  toto 
inverso  oritur.  Haec  inversio  in  exemplis  pleris- 

que  curationi  male  institutae  attribuenda  est ; et 

« 

plerumque,  a placenta  celeriter  et  violenter  extrac- 
ta manu  obstetricis  imperitae,  originem  trahit. 
Siquando  hic  casus  miserrimus  accidit,  obstetrix 
unda  sanguinis  vehemente  conspecta,  trepidat, 
animique  turbatio  adeo  magna  evadit,  ut  neque 

uterum  recondere,  neque  auxilium  quamvis  pro- 
pinquum arcessere,  in  mentem  veniat,  et  aegrota 
miseranda,  ob  imperitiam  obstetricis,  negligen- 
tiamque  nunquam  ignoscendam,  morti  succum- 
bit. 

Sequelae  haemorrhagiae  uterinae  nonnunquam 
maxime  molestae  sunt,  neque  raro  periculum  haud 
exiguum  indicant. 

Quotiescunque  dolor  capitis  ingens,  anxietas 
molesta,  sitis  urgens,  et  exhaustio  permagna  su- 

v 

perveniunt,  aegram  convalituram  esse  vix  profecto 
expectare  licet,  et  curatio  optime  consulta  et  in- 
stituta postulatur.  Haec  indicia,  ut  tollantur, 
quantitates  cibi  maxime  nutrientis  et  facillimi 
concoctu,  parvas  flagitant,  itemque  opii  et  cam- 
phorae  aliorumque  cardiacorum  et  sedantium  e 
Materia  Medica  exhibitionis,  cum  laxantibus  mi- 
tioribus, egent.  Quinetiam  interdum  accidit,  ut, 
ob  sanguinis  ad  partem  quamvis  derivationem 
congestionem  que  haud  parvas,  causa  earum  pri- 

• . r 

mariae  debilitantis  oblitis,  nobis  ad  sanguinis  de- 
tractionem localem  per  hirudines  vel  cucurbitulas 
cruentas  admotas,  ut  aegrae  salutem  integram  prae- 
stemus, confugiendum  est.  Quidam  arti  obste- 
triciae cum  magna  laude  incumbentes,  opii  doses 

ad  haemorrhagiam  uterinam  compescendam,  quam 
magnas  exhibendas  suadent ; dum  alii  talem  cu- 
rationem omnino  condemnant.  Quamvis  opium, 
quibusdam  rebus  circumstantibus,  maxime  pro- 
dest, tamen  ejus  usurpatio  inconsulta  malo  refer- 
ta est.  Discussione  quieta  et  candida  tandem 
cognitum  est,  quod  opium  large  adhibitum  in  ex- 
emplis haemorrhagiae  uterinae,  fere,  viribus  con- 
trahendi, fibrarum  uteri  ipsius  et  arteriarum  reso- 
lutis, noceat ; et  hoc  medicamentum  aestimabile, 
tum,  et  tum  solummodo  prosit,  cum  aliqua  ex 
. symptomatis  sequentibus  accedant ; quando,  ni- 
mirum, profluvium,  donec  vires  vitae  valde  com- 
minutae fuerint,  processerit ; ubi,  quoque,  una 
cum  aliis  exhaustionis  indiciis,  ventriculus  mobi- 
litatem permagnam  aperte  prodit ; neque  minus 
prodest,  cum  profluvium  a contractione  abnormi 
uteri  fibrarum,  sive  circularium  sive  longitudina- 
lium, oritur.  In  his  exemplis  utrisque,  opium 
medicamen  eflicacissimum  invenitur ; at  inter  ute- 
ri haemorrhagiam  vehementem  et  formidolosam, 
id  exhibere,  vel  ejus  actioni  confidere,  periculosum 
est.  Siquando  id  praecipere  necesse  est,  ut  ple- 
num effectum  obtineamus,  gr.  m.  vel  iv.  quar 
que  hora  altera  vel  tertia  pro  re  nata,  repetita, 

exhibere  oportebit;  saepe,  profecto,  copia  multa 
majore  datum  fuit,  et  a medicis  peritissimis  et 
celeberrimis  laudatum. 

Jam  non  modo  quodcunque  mea  experientia 
docuit,  sed  etiam  quicquid  de  hoc  argumento  in 
scriptis  auctorum  optimorum,  mihi  maxime  aesti- 
mandum visum  est,  exposui;  et  quoniam  pri- 
mum meum  conamen  est,  id  investigationi  eru- 
ditorum humilitate  et  reverentia  idonea  subjicio. 


FINIS. 

